R A T I 0. 19 



imbuantur. Hujus autem circulationis perpetuae duplex causa est, 

 altera evaporatio e superficie aquarum vel locorum humidorum , 

 quum aqua calore in vaporem redacta in altum escendit , 

 quam causam primariam physici habuerunt. Altera autem nec 

 minus gravis causa in Regni vegetabilis actionibus quaerenda est , 

 nota quidem sed , me jiidice , a metereologis nondum satis 

 aestimata. Plantae enim omnes radicibus suis e terra aquam 

 contrahunt et lucis stimulo excitatae foliis fere omnem collectam 

 aquam sub specie gazis aquOsi exhalant. Obiter intuentem haec 

 gravissima functio plane fugit. Ingens autem est aquae quantitas , 

 quae hac via quotidie e terra in aerem transit. Stephanus Hales 

 Helianthum observavit tres cum dimidio pedes altum , qui duo- 

 decim horarum diurnarum spatio unam libram et quatuor uncias 

 exhalabat^ imo parvam Pyrum , cujus pondus septuaginta et unam 

 libram et octo uncias aequaret , decem horis fere sedecim libras 

 exhalasse annotavit. Multiplicibus experimentis Physiologi in 

 hanc functionem inquisiverunt , inter quos primi numerandi sunt 

 Guettard , Duhamel, Mobeau de Jonnes et praestantissimus 

 Schubler, a quibus omnibus accuratius comprobatum est , Regno 

 vegetabili immensam aquae copiam in altum exportari. Obstupui 

 saepe , A. , adspectu copiae aquarum , quas , quum experimentis in 



hanc 



